Sangeres Carike Keuzenkamp en haar man in ’n ongeluk op Mauritius | SARIE
Carike Keuzenkamp en Lizelle de Klerk op die stel van Pretville
Mauritius-vakansie! 15 000+ inskrywings, maar net een wenner …
Sangeres Carike Keuzenkamp en haar man in ’n ongeluk op Mauritius	deur Elmari de Vos
“Dit was darem nie ernstig nie. Ons was hospitaal toe vir X-strale, want ons nekke was bietjie seer. Maar dit was gelukkig net whiplash,” vertel sy. Die res van die week het glad verloop met baie tyd om te rus.
Carike Keuzenkamp op die strand in Mauritius. Dit was die sesde keer wat sy dié eiland besoek het FOTO: Facebook
“Ek is mal oor eilandvakansies, want dis die enigste tye wat mens regtig rus – jy kan net iewers gaan lê en lees,” sê Carike.
Sy het tydens haar en Olaus se week in Mauritius Tolbos deur Irma Joubert en Kobra deur Deon Meyer klaar gelees. “Ek het geweet ek moet dié boeke lees terwyl ek met vakansie is. Anders sal ek nooit by my werk uitkom nie, want ek sal dit nie kan neersit nie,” lag sy.
“Ek het lanklaas musiek opgeneem en dis vir my baie lekker om dit weer te doen,” vertel sy oor die CD, wat hopelik teen Oktober of November op winkelrakke sal wees.
Carike, wat verlede jaar vir die tweede keer borskanker moes beveg, vertel dat dit goed gaan met haar gesondheid. “Ek vertrou dat alles sal goed wees wanneer ek weer vir toetse gaan,” sê sy en vertel dat sy baie dankbaar vir haar gesondheid is.
Carike se dogter trou “Deesdae is al my skete eintlik net ouderdomverwant,” lag die Afrikaanse sangeres wat ons jonger dae met treffers soos “Timothy” en “Byeboerwa” gevul het. Ons sien uit daarna om weer Carike se musiekklanke te hoor.